by somchan
ໃນວັນທີ 9 ພະຈິກ 2017 ພັອ ປອ ເພັງສະຫວັນ ທິບພະວົງໄຊ ກະຊວງປ້ອງກັນຄວາມສະຫງົບ ທັງເປັນຫົວໜ້າກອງເລຂາຄະນະກຳມະການຕ້ານ ການຄ້າມະນຸດລະດັບຊາດ ໄດ້ຕ້ອນຮັບ ທ່ານນາງ ມາດເດບົວ ບູກິກຽວ ຜູ້ລາຍງານພິເສດຮັບຜິດ ຊອບຕ້ານການຄ້າຂາຍເດັກ, ການຄ້າປະເວນີເດັກ ແລະ ສິ່ງລາມົກອານາຈານ ຂອງສະຫະປະຊາຊາດ. ໃນໂອກາດທີ່ທ່ານມາຢ້ຽມຢາມ ແລະ ເຮັດວຽກຢູ່ ສປປລາວ ໃນລະຫວ່າງວັນທີ 8-16 ພະຈິກ 2017 ນີ້. (more…)
by somchan
ກະຊວງປ້ອງກັນຄວາມສະຫງົບ ຈັດກອງປະຊຸມເຜີຍແຜ່ວຽກງານສຳຄັນຕ່າງໆ ໃນວັນທີ 8 ພະຈິກນີ້ ໂດຍການເປັນປະທານຂອງ ພົຕ ສົມແກ້ວ ສີລາວົງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫງົບ ມີຮອງລັດຖະມົນຕີ, ຄະນະພັກ-ຄະນະບັນຊາ, ກົມໃຫ່ຍ, ກົມກອງອ້ອມຂ້າງກະຊວງ ປກສ ນະຄອນຫຼວງ ແລະ ປກສ ເມືອງ 9 ເມືອງເຂົ້າຮ່ວມ. (more…)
by somchan
ໃນວັນທີ 7 ພະຈິກ 2017 ນີ້ ພົນຕີ ສິນທະວົງ ໄຊຍະກອນ ຮອງລັດຖະມົນຕີກະຊວງ ປກສ ໄດ້ຕ້ອນຮັບທ່ານ ຮານດົງມານ ເອອັກຄະລັດຖະທູດ ຕ່າງປະເທດ ສ ເກົາຫຼີ ເນື່ອງໃນໂອກາດທີ່ ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ. ໂອກາດນີ້ ທ່ານຮອງລັດຖະມົນຕີ ກະຊວງ ປກສ ໄດ້ສະແດງຄວາມຕ້ອນຮັບ ຢ່າງອົບອຸ່ນຕໍ່ການຢ້ຽມຢາມຂ່ຳນັບໃນຄັ້ງນີ້ ພ້ອມດຽວກັນນີ້ ທັງສອງຝ່າຍໄດ້ປຶກສາຫາລືກັນຫຼາຍບັນຫາ ເປັນຕົ້ນແມ່ນການຮ່ວມມືກັນດ້ານຕ່າງໆ
(more…)
by somchan
ໃນວັນທີ 7 ພະຈິກ ນີ້ ກະຊວງປ້ອງກັນ ຄວາມສະຫງົບ ໄດ້ຜ່ານແຜນປ້ອງກັນ ຄະນະຜູ້ແທນ ຂັ້ນສູງແຫ່ງ ສປ ຈີນ ທີ່ຈະເດີນທາງ ມາຢ້ຽມຢາມ ສປປ ລາວ ໂດຍການເປັນປະທານ ຂອງ ພົຕ ກົງທອງ ພົງວິຈິດ ຮອງລັດຖະມົນຕີ ກະຊວງປ້ອງກັນ ຄວາມສະຫງົບ ຄະນະບັນຊາ, ບັນດາອະນຸກຳມະການ ກົມກອງອ້ອມຂ້າງ ກະຊວງເຂົ້າຮ່ວມ.
ພັທ ສົມພົງ ຂຳວິລຸນ ຮອງກອງບັນຊາການ ປ້ອງກັນສູນກາງ ທັງເປັນຮອງກອງເສນາ ທິການຊ່ວຍວຽກ ໄດ້ຜ່ານແຜນການປ້ອງກັນ ຄະນະຜູ້ແທນຂັ້ນສູງ ແຫ່ງ ສປຈີນ ທີ່ຈະເດີນທາງ ມາຢ້ຽມຢາມ ທາງລັດຖະກິດ ຢ່າງເປັນທາງການ ຢູ່ ສປປ ລາວ ທັງນີ້ເພື່ອແນ່ໃສ່ ເປັນເຈົ້າການ ແລະ ສະກັດກັ້ນ ກຳແໜ້ນສະພາບການ, ຍົກສູງສະຕິລະວັງຕົວ ປະຕິບັດໜ້າທີ່ກຽມພ້ອມປະເຊີນໜ້າ ກັບທຸກກໍລະນີ, ແນ່ໃສ່ການຊຸກຍູ້ໃນການເຄື່ອນໄຫວ ວຽກງານປ້ອງກັນ ທ່ານຜູ້ນຳພັກ-ລັດ, ແຂກທີ່ມາຢ້ຽມຢາມ ສປປລາວ ໃຫ້ມີຄວາມສະຫງົບປອດໄພ ຮອບດ້ານ ໂດຍສະເພາະ ຄະນະຜູ້ແທນຂັ້ນສູງ ແຫ່ງ ສປຈີນ ທີ່ມາຢ້ຽມຢາມ ສປປລາວ ຄັ້ງນີ້ໃຫ້ມີຄວາມປອດໄພ 100% ເຊິ່ງໃນນີ້ ມີກຳລັງຈາກກົມກອງ ອ້ອມຂ້າງກະຊວງ, ກອງບັນຊາການ, ວິທະຍາຄານ, ປກສນະຄອນຫຼວງ ແລະ ກະຊວງປ້ອງກັນປະເທດ ລວມທັງໝົດ 1,000 ກວ່າຄົນ ເຊິ່ງບັນຈຸເຂົ້າແຕ່ລະຈຸດປ້ອງກັນ 11 ຈຸດ.
by somchan
ໃນວັນທີ 17 ຕຸລາ 2017 ນີ້ ພົຈວ ປອ ສົມຫວັງ ທຳມະສິດ ຮອງລັດຖະມົນຕີ ກະຊວງ ປກສ ໄດ້ຕ້ອນຮັບການເຂົ້າຢ້ຽມຂອງ ພົຕ ໂຮ່ ແທງດິ່ງ ຮອງຫົວໜ້າກົມໃຫ່ຍ ປະຕິບັດຄຳຕັດສິນຄະດີອາຍາ ແລະ ຊ່ວຍໜູນຍຸຕິທຳ ກະຊວງຕຳຫຼວດ ຫວຽດນາມ ພ້ອມດ້ວຍຄະນະ ໃນໂອກາດທີ່ເດີນທາງມາຢ້ຽມຢາມ ແລະ ເຮັດວຽກຮ່ວມກັບກົມຕຳຫຼວດຄູມຂັງ-ດັດສ້າງ ກະຊວງປ້ອງກັນຄວາມສະຫງົບໃນລະຫວ່າງວັນທີ 16 – 20 ຕຸລາ ພົຕ ໂຮ່ ແທງດິ່ງ ໄດ້ລາຍງານກ່ຽວກັບການພົວພັນຮ່ວມມືເຮັດວຽກງານວິຊາສະເພາະ ຕະຫຼອດໄລຍະທີ່ຜ່ານມາ ແລະ ການມາພົບປະແລກປ່ຽນບົດຮຽນຮ່ວມກັບກົມຕຳຫຼວດຄູມຂັງ-ດັດສ້າງ ກະຊວງ ປກສ ລາວ ໄດ້ມີການຄົ້ນຄ້ວາກຳນົດແຜນການຮ່ວມກັນໃນຕໍ່ໜ້າລະຫວ່າງສອງກົມ ເປັນຕົ້ນແມ່ນການແລກປ່ຽນຂໍ້ມູນກ່ຽວກັບນັດໂທດດັດສ້າງ, ວຽກງານສຶກສາອົບຮົມນັກໂທດ, ວຽກງານປ້ອງກັນຄ້າຍຄູມຂັງ ແລະ ວຽກງານສຳຄັນອື່ນໆອີກ.
ທ່ານຮອງລັດຖະມົນຕ ກະຊວງ ປກສ ຍັງໄດ້ຕີລາຄາສູງ ແລະ ຊົມເຊີຍບັນດາຜົນງານ ຜົນສຳເລັດຂອງການພົວພັນຮ່ວມມື ພ້ອມທັງຮຽກຮ້ອງໃຫ້ທັງສອງກົມ ສືບຕໍ່ເພີ່ມທະວີການພົວພັນຮ່ວມມືໃນຕໍ່ໜ້າໃຫ້ນັບມື້ແໜ້ນແຟ້ນ ແລະ ຮອບດ້ານຍິ່ງໆຂື້ນ.
by somchan
ໃນວັນທີ 12 ຕຸລາ 2017 ນີ້ ພົຕ ສົມແກ້ວ ສີລາວົງ ລັດຖະມົນຕີ ກະຊວງ ປກສ ຕ້ອນຮັບການເຂົ້າຢ້ຽມຢາມຂ່ຳນັບ ຂອງທ່ານ ລີໂອ ເຟເບີ ເອກອັກຄະລັດຖະທູດ ສະຫະພາບເອີຮົບ ປະຈຳ ສປປ ລາວ ພ້ອມດ້ວຍຄະນະ ເພື່ອປຶກສາຫາລືກ່ຽວກັບວຽກງານສະກັດກັ້ນ ແລະ ຕ້ານການຄ້າມະນຸດ.
ໂອກາດນີ້ ທ່ານເອກອັກຄະລັດຖະທູດ ສະຫະພາບເອີຮົບ ປະຈຳ ສປປ ລາວ ໄດ້ລາຍງານການເຄື່ອນໄຫວ ວຽກງານ ແລະ ການຮ່ວມມືໃນໄລຍະຜ່ານມາ ໃຫ້ ທ່ານລັດຖະມົນຕີ ກະຊວງ ປກສ ຮັບຊາບ ໂດຍສະເພາະແມ່ນວຽກງານສະກັດກັ້ນ ແລະ ຕ້ານການຄ້າມະນຸດ ຢູ່ ສປປ ລາວ.
ໂອກາດດຽວກັນນີ້ ພົຕ ສົມແກ້ວ ສີລາວົງ ລັດຖະມົນຕີ ກະຊວງ ປກສ ໄດ້ສະແດງຄວາມຕ້ອນຮັບຢ່າງອົບອຸ່ນ ແລະ ຕີລາຄາສູງຕໍ່ການເຂົ້າຢ້ຽມ ຂອງທ່ານ ເອກອັກຄະລັດຖະທູດ ສະຫະພາບເອີຮົບ ປະຈຳ ສປປ ລາວ ພ້ອມດ້ວຍຄະນະ ໃນຄັ້ງນີ້ເຊິ່ງເປັນການປະກອບສ່ວນອັນສຳຄັນເຂົ້າໃນການເພີ່ມທະວີສາຍພົວພັນມິດຕະພາບ ແລະ ການຮ່ວມມື ໃນການສະກັດກັ້ນ ແລະ ຕ້ານການຄ້າມະນຸດ, ເພື່ອພ້ອມກັນຫາທິດທາງການຮ່ວມມືໃນຕໍ່ໜ້າ ເປັນຕົ້ນແມ່ນການແລກປ່ຽນຄວາມຄິດເຫັນກ່ຽວກັບການສະກັດກັ້ນ ແລະ ຕ້ານການຄ້າມະນຸດ ຕະຫຼອດເຖິງການສ້າງຂິດຄວາມສາມາດໃຫ້ແກ່ເຈົ້າໜ້າທີ່ບັນດາປະເທດສະມາຊິກອາຊຽນ ໃນການແກ້ໄຂບັນຫາດັ່ງກ່າວໃຫ້ຫຼຸດໜ້ອຍຖອຍລົງເທື່ອລະກ້າວ.
by somchan
ຄະນະບັນນາທິການຂ່າວສານ ກົມໃຫຍ່ການເມືອງ ປກສ ສະເຫຼີມສະຫຼອງວັນສ້າງຕັ້ງໜັງສືພິມ ຄວາມສະຫງົບ ຄົບຮອບ 20 ປີ ໃນວັນທີ 12 ຕຸລາ 2017 ນີ້. ເປັນກຽດເຂົ້າຮ່ວມໂດຍ ພົຈວ ອາລູ ວາລີຊື ຄະນະພັກກະຊວງ ຫົວໜ້າກົມໃຫຍ່ ການເມືອງ ປກສ ມີຄະນະພັກກົມໃຫຍ່, ກົມກອງອ້ອມຂ້າງກົມໃຫຍ່ການເມືອງຕະຫຼອດຮອດ ແຂກຖືກເຊີນ,ຄະນະບັນນາທິການຂ່າວສານ ປກສ ພ້ອມດ້ວຍພະນັກງານ-ນັກຮົບພາຍໃນຄະນະບັນນາທິການຂ່າວສານ ປກສ ເຂົ້າຮ່ວມ.
ພັທ ພອນສະຫວັນ ອຸດົມເພັດ ຮອງຫົວໜ້າຄະນະບັນນາທິການຂ່າວສານ ປກສ ຜູ້ຊີ້ນຳໜັງສືພິມ ປກສ ໄດ້ຫວນຄືນກ່ຽວກັບມູນເຊື້ອ, ຜົນງານການເຄື່ອນໄຫວຂອງໜັງສືພິມຄວາມສະຫງົບ ໄລຍະ 20 ປີຜ່ານມາ ເຊິ່ງທ່ານໄດ້ກ່າວວ່າ: ໜັງສືພິມຄວາມສະຫງົບໄດ້ຮັບການສ້າງຕັ້ງຂຶ້ນ ແລະ ພິມອອກສູ່ສາຍຕາມວນຊົນ ໃນວັນທີ 12 ຕຸລາ 1997 ເຊິ່ງມາຮອດປີນີ້ມີອາຍຸຄົບຮອບ 20 ປີພໍດີ, ການກຳເນີດໜັງສືພິມຄວາມສະຫງົບ ແມ່ນຄວາມຕັ້ງໃຈຂອງທ່ານລັດຖະມົນຕີ ແລະ ການນຳຂອງກະຊວງພາຍໃນເມື່ອກ່ອນ, ເພື່ອຕອບສະໜອງຄວາມຮຽກຮ້ອງຕ້ອງການຂອງໜ້າທີ່ການເມືອງຂອງພັກ ເປັນຕົ້ນແມ່ນໂຄສະນາແນວທາງນະໂຍບາຍຂອງພັກ ແລະ ແນວທາງປ້ອງກັນຊາດ-ປ້ອງກັນຄວາມສະຫງົບ ທັງເປັນການລິເລີ່ມເປັນຮູບປະທຳ ຂອງຂະແໜງສື່ມວນຊົນໃນກຳລັງປ້ອງກັນຄວາມສະຫງົບ, ມັນແມ່ນປະກົດການໃຫມ່ ເຊິ່ງມີຄວາມໝາຍດ້ານປະຫວັດສາດ ໃນຊີວິດການເມືອງຂອງກຳລັງປ້ອງກັນຄວາມສະຫງົບ, ໜັງສືພິມຄວາມຫງົບ ແມ່ນສື່ສິ່ງພິມຊະນິດໜຶ່ງ, ໃນພາຫະນະສື່ມ່ວນຊົນຂອງກຳລັງ ປກສເອີ່ນວ່າ: ກອງບັນນາທິການໜັງສືພິມປ້ອງກັນຄວາມສະຫງົບ, ມີຖານະທຽມເທົ່າຂັ້ນພະແນກ. ເບື່ອງຕົ້ນໜັງສືພິມຄວາມສະຫງົບແມ່ນໄດ້ເລີ່ມຈາກລາຍເດືອນ, ມີຈຳນວນ 12 ໜ້າ, ຮອດວັນທີ 12 ຕຸລາ 2005 ໄດ້ປັບປຸງຈາກລາຍເດືອນມາເປັນລາຍປັກ 15 ວັນ ແລະ ເພີ່ມຈຳນວນເປັນ 16 ໜ້າ, ຮອດວັນທີ 1 ຕຸລາ 2007 ຫັນຈາກໜັງສືພິມລາຍປັກ 15 ວັນ ມາເປັນລາຍອາທິດ.
ເພື່ອຕອບສະໜອງກັບຄວາມຮຽກຮ້ອງຕ້ອງການຂອງໜ້າທີ່ການເມືອງຂອງພັກ, ກໍຄືວຽກງານຖະແຫຼ່ງຂ່າວໃນກຳລັງປ້ອງກັນຄວາມສະຫງົບໃຫ້ທັນສະໄໝເທື່ອລະກ້າວນັ້ນ, ໜັງສືພິມຄວາມສະຫງົບໄດ້ກະກຽມເງື່ອນໄຂ ເພື່ອພັດທະຕົນເອງໃຫ້ເຕີບໃຫຍ່ຂຶ້ນ ເພື່ອບືນຕົວກ້າວຂຶ້ນເປັນລາຍວັນ, ຮອດວັນທີ 8 ກໍລະກົດ 2013 ເປັນມື້ເປີດໂຕ ເປັນໜັງສືພິມຄວາມສະຫງົບຈາກລາຍອາທິດ ເປັນລາຍວັນ ອອກສູ່ສາຍຕາມວນຊົນຢ່າງເປັນທາງການ, ເພື່ອເປັນການຕໍ່ຍອດການພັດທະນາທີ່ບໍ່ຢຸດຢັ້ງຮອດວັນທີ 4 ເມສາ 2017 ໜັງສືພິມຄວາມສະຫງົບໄດ້ເພີ່ມຈາກ 12 ໜ້າ ເປັນ 16 ໜ້າ, ສອດສີຈາກ 2 ໜ້າ ເປັນ 4 ໜ້າ ແລະ ເພີ່ມການພິມ ຈາກ1.500 ສະບັບ ເປັນ 200 ສະບັບ. ນັບແຕ່ມື້ສ້າງຕັ້ງເປັນຕົ້ນມາ ໜັງສືພິມຄວາມສະຫງົບ ໄດ້ຮັບການປັບປຸງ ແລະ ພັດທະນາ ທາງດ້ານເນື້ອໃນ, ຮູບແບບ ແລະ ສີສັນຢ່າງຕໍ່ເນື່ອງ. ໂອກາດດຽວກັນນີ້ ຍັງໄດ້ມອບໃບຍ້ອງຍໍຂອງລັດຖະມົນຕີກະຊວງ ປກສ ແລະ ໃບຍ້ອງຍໍຂັ້ຍຫົວໜ້າກົມໃຫຍ່ການເມືອງ ປກສ ໃຫ້ແກ່ພະນັກງານ-ນັກຮົບ ຜູ້ທີ່ໄດ້ປະກອບສ່ວນເຂົ້າໃນການເຄື່ອນໄຫວວຽກງານໜັງສືພິມຄວາມສະຫງົບໃນໄລຍະຜ່ານມາ.
by somchan
ໃນວັນທີ 10 ຕຸລາ ນີ້ ພົຕ ກົງທອງ ພົງວິຈິດ ຮອງລັດຖະມົນຕີ ກະຊວງ ປກສ ໄດ້ຕ້ອນຮັບ ທ່ານ ຈ໊ອດວິນລ່ຽມ ເອກອັກຄະລັດຖະທູດ ອົດສະຕາລີ ປະຈຳລາວ.
ໃນໂອກາດນີ້ ທ່ານ ອັກຄະລັດຖະທູດ ອົດສະຕາລີ ໄດ້ລາຍງານກ່ຽວກັບ ການກະກຽມຄວາມພ້ອມ ເປັນເຈົ້າພາບຈັດກອງປະຊຸມອາຊຽນ-ອົດສະຕາລີ ວ່າດ້ວຍການຮ່ວມມືຕ້ານການກໍ່ການຮ້າຍ ໂດຍແມ່ນປະທານອົດສະຕາລີ ຈະເປັນເຈົ້າພາບຈັດຂື້ນ ໃນປີ 2018 ພ້ອມກັນນີ້ ທ່ານເອກອັກຄະລັດຖະທູດ (more…)
by somchan
ກົມໃຫຍ່ສັນຕິບານກະຊວງ ປກສ ຮ່ວມກັບບໍລິສັດ ໂສມາພາ ອິນຟໍເມຊັ່ນ ເທັກໂນໂລຢີຈຳກັດ ແລະ ບໍລິສັດເອອີເຄ ຈຳກັດຜູ້ດຽວ ໄດ້ເຊັນສັນຍາ ວ່າດ້ວຍການສະໜອງລະບົບກວດກາຂໍ້ມູນ ຜູ້ໂດຍສານລ່ວງໜ້າ. ໃນວັນທີ 10 ຕຸລາ 2017ນີ້ ທີ່ໂຮງແຮມຄຣາວພລາຊ້າ ນະຄອນຫຼວງວຽງຈັນ, ເປັນກຽດເຂົ້າຮ່ວມໂດຍ ພົຈວ ກົງທອງ ພົງວິຈິດ ຮອງລັດຖະມົນຕີກະຊວງ ປ້ອງກັນຄວາມສະຫງົບ, ຕ່າງໜ້າຈາກ ກົມໃຫຍ່ສັນຕິບານ, ກົມຕຳຫຼວດກວດ ຄົນເຂົ້າ-ອອກເມືອງ, ພາກສ່ວນກ່ຽວຂ້ອງ, (more…)
by somchan
ພົນຕີ ສົມແກ້ວ ສີລາວົງ ລັດຖະມົນຕີ ກະຊວງ ປ້ອງກັນຄວາມສະຫງົບພ້ອມດ້ວຍຄະນະ ໄດ້ສຳເລັດການເຂົ້າຮ່ວມກອງປະຊຸມຫົວໜ້າ ການປະຕິບັດການພິເສດ, ຫົວໜ້າອົງການ ຮັກສາຄວາມໝັ້ນຄົງ, ອົງການປະຕິບັດກົດໝາຍ ຄັ້ງທີ 16 ທີ່ປະເທດຣັດເຊຍ ໃນລະຫວ່າງວັນທີ 4-5 ຕຸລາ 2017 ນີ້. (more…)